**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.decembrī |  Nr.650/19(prot. Nr.19, 20.§) | Nr.233  |

Par telpu Klaipēdas ielā 96A nodošanu

lietošanā

Lai veicinātu un atbalstītu bērnu un jauniešu saturīgu brīvā laika pavadīšanu, neformālās izglītības aktivitātes, pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 3.1 un 4.1 punktu, trešo, piekto un sesto daļu, izskatot biedrības “Bērnu un jauniešu biedrība “Liepājas Jaunie Vanagi”” 2020.gada 26.novembra iesniegumu un Liepājas pilsētas domes pastāvīgās Finanšu komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

 1. Nodot sabiedriskā labuma organizācijai, biedrībai “Bērnu un jauniešu biedrība “Liepājas Jaunie Vanagi”” (reģistrācijas Nr.40008101382; juridiskā adrese: Tukuma iela 26, Liepāja, LV-3407; sabiedriskā labuma organizācijas statuss piešķirts ar Valsts ieņēmumu dienesta 2009.gada 6.augusta lēmumu Nr.207), sabiedriskā labuma darbības veikšanai (labdarība, cilvēktiesību un indivīda tiesību aizsardzība, pilsoniskas sabiedrības attīstība, izglītības veicināšana, vides aizsardzība, kultūras veicināšana, sporta atbalstīšana, trūcīgo un sociāli maznodrošināto grupu sociālās labklājības celšana) bezatlīdzības lietošanā uz 5 (pieciem) gadiem telpas Nr.9, Nr.12, Nr.13, Nr.14, Nr.15 un Nr.16 Liepājas pilsētas pašvaldības nekustamajā īpašumā Klaipēdas ielā 96A, Liepājā (būves kadastra apzīmējums 1700 043 0123 001, telpu grupas kadastra apzīmējums 1700 043 0123 001 002), kopā 50,7 kv.m platībā (bilances vērtība 14 629,74 *euro*).

 2. Noteikt telpu nodošanas nepieciešamību un lietderību - veicināt bērnu un jauniešu saturīgu brīvā laika pavadīšanu, neformālās izglītības aktivitātes, labdarības darbību.

 3. Noteikt telpu lietošanas mērķi - biedrības “Bērnu un jauniešu biedrība “Liepājas Jaunie Vanagi”” (turpmāk arī - biedrība) sabiedriskā labuma darbības nodrošināšana.

 4. Uzdot Liepājas pilsētas pašvaldības iestādei “Liepājas pilsētas Domes Sociālais dienests” noslēgt telpu lietošanas līgumu ar biedrību “Bērnu un jauniešu biedrība “Liepājas Jaunie Vanagi””, ietverot līgumā šādus nosacījumus:

 4.1. telpas biedrībai tiek nodotas bezatlīdzības lietošanā, kamēr biedrībai ir spēkā sabiedriskā labuma organizācijas statuss un biedrība veic šī lēmuma 1.punktā minēto sabiedriskā labuma darbību, bet ne ilgāk par pieciem gadiem;

 4.2. līguma piecu gadu darbības termiņš sākas no līguma parakstīšanas dienas;

 4.3. biedrībai aizliegts telpu iznomāt trešajām personām;

 4.4. biedrība par saviem līdzekļiem norēķinās par saņemtajiem komunālajiem pakalpojumiem un nodrošina telpu uzkopšanu;

 4.5. līgums par bezatlīdzības lietošanu tiek izbeigts un telpas nododamas atpakaļ, ja biedrība zaudē sabiedriskā labuma organizācijas statusu, telpas tiek izmantotas pretēji to lietošanas mērķim vai tiek pārkāpti līguma noteikumi vai telpas ir nepieciešamas Liepājas pilsētas pašvaldībai savu funkciju nodrošināšanai.

 5. Lēmums zaudē spēku, ja biedrības “Bērnu un jauniešu biedrība “Liepājas Jaunie Vanagi”” vainas dēļ līgums par telpu Klaipēdas ielā 96A, Liepājā, lietošanu netiek parakstīts divu mēnešu laikā no lēmuma pieņemšanas dienas.

 6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Izpilddirektora birojam, Finanšu pārvaldei, Liepājas pilsētas Domes Sociālajam dienestam, biedrībai “Bērnu un jauniešu biedrība “Liepājas Jaunie Vanagi”” |